B4-0733, 0734, 0735, 0736, 0738 και 0739/95

Ψήφισμα σχετικά με την ειρηνευτική διαδικασία στη Μέση Ανατολή και τις εκλογές στα κατεχόμενα εδάφη

Το Ευρωπαϊκό Κοινοβούλιο,

- υπενθυμίζοντας τα παλαιότερα ψηφίσματά του σχετικά με την κατάσταση στην Μέση Ανατολή και το ρόλο της Ευρωπαϊκής Ένωσης στην ειρηνευτική διαδικασία,

Α. επιβεβαιώνοντας την προσήλωσή του στην ειρηνευτική διαδικασία στην Μέση Ανατολή και τη θέλησή του να συμβάλλει σε αυτήν στο μέτρο του δυνατού,

Β. υπενθυμίζοντας ότι η Ευρωπαϊκή Ένωση αποσκοπεί να αναπτύξει μια ευρω- μεσογειακή εταιρική σχέση, στην οποία να συμμετέχουν, τόσο το Ισραήλ όσο και η Εθνική Παλαιστινιακή Αρχή,

Γ. χαιρετίζοντας όλους όσοι επέλεξαν το δρόμο της ειρήνης στη Μέση Ανατολή και επιθυμώντας να τους προσφέρει την υποστήριξη που είναι αναγκαία προκειμένου να καταλήξει σε αίσιο πέρας η διαδικασία αυτή,

1. υπογραμμίζει ότι είναι αναγκαίο και επείγον να υλοποιηθεί κατά τρόπο έμπρακτο και ευδιόρατο η διακήρυξη αρχής της 13ης Σεπτεμβρίου 1993[semigr ]

2. θεωρεί εν προκειμένω ότι είναι απαραίτητη και επείγουσα η διοργάνωση εκλογών στα κατεχόμενα εδάφη, ιδίως στη Γάζα και στην Ιεριχώ, υπό τους όρους που έχουν προβλεφθεί από τις συμφωνίες του Καΐρου της 4ης Μαΐου 1994[semigr ]

3. υπογραμμίζει ότι η διενέργεια δίκαιων και ελεύθερων εκλογών θα παράσχει στην κατ' αυτόν τον τρόπο εκλεγμένη Παλαιστινιακή Αρχή τη δημοκρατική νομιμότητα που είναι απαραίτητη για την άμβλυνση των εντάσεων και συνεπώς θα συμβάλει στην εύρυθμη υλοποίηση του συνόλου των συναφθεισών συμφωνιών[semigr ]

4. εκφράζει την ικανοποίησή του για τη βοήθεια που ήδη παρέσχε η Ένωση προς την Παλαιστινιακή Αρχή κατά την προπαρασκευαστική φάση των εκλογών και καλεί την Ένωση να ανταποκριθεί στην αίτηση αποστολής παρατηρητών επί τόπου για την παρακολούθηση της καλής διεξαγωγής τους, συνεχίζοντας συγχρόνως την παροχή βοήθειας προκειμένου να εξασφαλισθεί η διενέργεια των εκλογών αυτών, ιδίως μέσω του Ευρωπαϊκού Κέντρου για την Προώθηση της Δημοκρατίας, όπως προβλέπεται στο κονδύλιο Β7-522 του προϋπολογισμού[semigr ]

5. υπογραμμίζει ότι, πέραν της υποστήριξης εν όψει των εκλογών στα κατεχόμενα εδάφη, εξακολουθεί να έχει ζωτική σημασία για την ολοκλήρωση της ειρηνευτικής διαδικασίας η βοήθεια της Ένωσης για τη δημιουργία θέσεων απασχόλησης και την εξασφάλιση της εύρυθμης λειτουργίας της Παλαιστινιακής Αρχής, βοήθεια που θα μειώσει την εξάρτηση της εν λόγω Αρχής από την ισραηλινή αγορά εργασίας[semigr ]

6. ζητεί από την Επιτροπή και το Συμβούλιο να επισημάνουν στους ισραηλινούς και τους παλαιστινίους ότι η συμμετοχή του στην Ευρωμεσογειακή Διάσκεψη αποτελεί σημαντικότατη ευκαιρία που θα διευκολύνει τη ένταξή τους στην διαδικασία ειρήνευσης της περιοχής[semigr ]

7. επικροτεί την ισραηλινή απόφαση για την απελευθέρωση ορισμένων παλαιστινίων κρατουμένων, που αποτελεί άλλο ένα στοιχείο κατευνασμού της κατάστασης και ζητεί να εφαρμοστεί το μέτρο αυτό και για τους υπόλοιπους παλαιστινίους πολιτικούς κρατούμενους[semigr ]

8. ανησυχεί εντόνως για τις αποφάσεις που έλαβε η ισραηλινή κυβέρνηση και με τις οποίες απαλλοτριώνει δεκάδες εκταρίων που ανήκουν σε παλαιστινίους της Ανατολικής Ιερουσαλήμ, με σκοπό την κατασκευή οικημάτων στα πλαίσια της πολιτικής της του εποικισμού[semigr ] φρονεί ότι η πολιτική αυτή είναι αντίθετη προς το πνεύμα και το γράμμα των συμφωνιών του Καΐρου και αποτελεί ουσιαστικό εμπόδιο για την υλοποίηση της ειρηνευτικής διαδικασίας, και καλεί κατά συνέπεια την κυβέρνηση του Ισραήλ να επανεξετάσει την απόφαση αυτή[semigr ]

9. επαναλαμβάνει την εκ μέρους του απερίφραστη καταδίκη κάθε πράξης τρομοκρατίας και καλεί όλες τις εμπλεκόμενες πλευρές να απόσχουν από κάθε προκλητική ενέργεια που θα μπορούσε να θέσει σε κίνδυνο την ειρήνη στη Μέση Ανατολή και τη συνύπαρξη μεταξύ των λαών της περιοχής[semigr ]

10. χαιρετίζει κάθε ανάληψη δέσμευσης εκ μέρους του Προέδρου Αραφάτ για την αταλάντευτη καταπολέμηση των τρομοκρατών που θέτουν σε κίνδυνο την ειρηνευτική διαδικασία, και επιθυμεί να τον ενθαρρύνει στις προσπάθειές του για εξασφάλιση μιας ουσιαστικής τήρησης της τάξης στα εδάφη που τελούν υπό την εξουσία του, καταδικάζοντας συγχρόνως όσους υποδαυλίζουν το μίσος και τη βία, ιδίως δε αυτούς που ανήκουν στις οργανώσεις Χαμάς και Ισλαμικός Τζιχάντ, καλεί δε την ΕΕ και τα κράτη μέλη να ασκήσουν κάθε δυνατή πίεση στις κυβερνήσεις της περιοχής ώστε να τις πείσουν να σταματήσουν την παροχή βοηθείας στους τρομοκράτες[semigr ]

11. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στην κυβέρνηση του Ισραήλ, στην Παλαιστινιακή Αρχή καθώς και στον Γενικό Γραμματέα του Αραβικού Συνδέσμου.